LV Eiropas Savienības Oficiālais Vēstnesis C 257/3

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2010/C 257/03

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“ ”(GUANXI MI YOU)

EK Nr.: CN-PDO-0005-0626-16.07.2007

AĢIN ( ) ACVN ( X )

1. Nosaukums:

“ ”(Guanxi Mi You)

2. Dalībvalsts vai trešā valsts:

Ķīnas Tautas Republika

3. Lauksaimniecības produkta vai pārtikas produkta apraksts:

3.1. Produkta veids:

1.6. grupa. Svaigi vai pārstrādāti augļi, dārzeņi un labība.

3.2. Produkta apraksts, uz kuru attiecas nosaukums (1):

Kraukšķīgais un maigais Guanxi Mi You (Citrus grandis) augļu mīkstums ir ļoti sulīgs un tam ir patīkama saldskāba garša un smarža. 100 ml sulas satur vismaz 8,5 g cukura, ne vairāk par 1,1 g skābes un vismaz 10 % šķīstošu cietvielu. Auglis satur daudz minerālvielu un vismaz 55 % no tā ir ēdamā daļa.

1. Izskats

Auglis ir bumbierveida, augšpusē tas ir saplacināts un ap smaili tam ir gredzenveida līnijas. Tā miza ir gluda, plāna un spilgti oranža (ražas novākšanas sākumposmā – dzeltenzaļa). Auglis ir pazīstams tā neatkārtojamās garšas dēļ, kuru veido krusteniski izvietotās daivas, sulīgā vienmērīgā konsistence un saldskābā garša.

2. Fizikālās un ķīmiskās īpašības

Augļa svars. Viens auglis sver no 1 000 līdz 1 750 g.

Izskats

Augļa forma. Sugu raksturo gluda miza, kurā gandrīz nav rievu, un uz kuras ir plakanas eļļas pilītes.

Krāsa. Auglis ir vienmērīgi oranžs, ražas novākšanas sākumā tas ir dzeltenzaļš.

Augļa miza. Augļa miza ir gluda. Rētu, pesticīdu plankumu, saspiedumu un citu defektu vai rūsas nodarītie bojājumi nedrīkst pārsniegt 1/10 daļu no mizas virsmas. Nav pieļaujami lieli saules apdegumi, kaitēkļu klātbūtnes pazīmes un mehāniski iebojājumi, sapuvuši augļi vai augļi, kas varētu izraisīt iepuvumus.

Īpašības

Šķīstošas cietvielas ≥ 10 %

Cukura saturs ≥ 5 %

Skābes saturs ≤ 1,1 %

Mizas biezums ≤ 1,5 cm

Ēdamā daļa procentos (vidēji) ≥ 55 %

Pielaide

1.

2.

3.3. Izejvielas:

—

3.4. Dzīvnieku barība (tikai dzīvnieku izcelsmes produktiem):

—

3.5. Īpaši ražošanas posmi, kas jāveic noteiktajā ģeogrāfiskajā apgabalā:

1.

2.

3.

2

5

2

4.

5.

6.

7.

8.

3.6. Īpaši noteikumi griešanai, rīvēšanai, iepakošanai, u. c.:

1. Iepakojums

Katra augļa iekšējais iesaiņojums: polietilēna plēve.

Ārējais iepakojums: neilona tīkliņš vai gofrēts kartons.

2. Transportēšana

Izmantotajam transportlīdzeklim jābūt tīram un higiēniskam. Jāvairās pārvadāt kopā ar toksiskām, kaitīgām vai smakojošām vielām. Tāpat transportēšanas laikā augļi jāsargā no saules, lietus un sniega. Augļus nedrīkst mest vai saspiest.

3. Glabāšana

Normālā glabāšanas temperatūrā. Temperatūrai noliktavā jābūt no 10 līdz 24 °C, un relatīvajam gaisa mitrumam – no 80 % līdz 85 %.

Glabāšana zemā temperatūrā. Temperatūrai noliktavā jābūt no 3 līdz 5 °C, relatīvajam gaisa mitrumam – no 80 līdz 85 %, un oglekļa dioksīda saturs nedrīkst pārsniegt 4 %.

3.7. Īpaši noteikumi marķēšanai:

Attiecībā uz fasētajiem Guanxi Mi You iepakojuma kastēm piestiprinātajām etiķetēm un piktogrammu marķējumam uz tām jāatbilst GB7718 (Vispārējais fasēto pārtikas produktu marķējuma standarts) un GB191 (Iepakojuma piktogrammu marķējums preču pārvadājumos).

4. Precīza ģeogrāfiskā apgabala definīcija:

Ar aizsargāto ģeogrāfiskās izcelsmes norādi Guanxi Mi You apzīmētā produkta ražošanas apgabals ietver pakalnus, ielejas, rīsa laukus un salas, kuri atrodas ne augstāk par 500 m virs jūras līmeņa, Pinghe apgabala 16 pilsētās un ciematos: Wenfeng pilsēta, Shan’ge pilsēta, Xiaoxi pilsēta, Banzi pilsēta, Nansheng pilsēta, Wuzhai ciemats, Guoqiang ciemats, Anhou pilsēta, Daxi pilsēta, Xiazhai pilsēta, Luxi pilsēta, Qiling pilsēta, Jiufeng pilsēta, Changle pilsēta, Xiufeng pilsēta un Anhou lauku saimniecība.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

Guanxi Mi You izcelsmes vieta ietver 16 pilsētas un ciematus (lauku saimniecības) Pinghe apgabalā Fujian provincē. Šajā apgabalā valda Dienvidāzijas subtropiskais musonu klimats, un tas atrodas kalnu apgabalā virzienā no piekrastes uz zemes iekšieni. Pinghe apgabala augstākā kalna (Daqin kalns) virsotne atrodas 1 544,8 m virs jūras līmeņa. Ziemeļrietumos teritorija ir kalnaina un dienvidaustrumos to veido paugurains līdzenums. Dominē pakalnu sarkanzeme. Apgabalā valda unikāls klimats. Gada vidējā temperatūra ir no 18,5 līdz 21,3 °C, maksimālā temperatūra sasniedz 39,2 °C un zemākā temperatūra sasniedz – 2,9 °C. Aukstākā mēneša (janvāra) vidējā temperatūra ir no 9,5 līdz 13,1 °C. Karstākā mēneša (jūlija) vidējā temperatūra ir no 24,7 līdz 38,7 °C. Gada to dienu vidējo temperatūru summa, kad vidējā temperatūra ir 10 °C vai vairāk, ir no 6 740 līdz 7 488 °C. Bezsalnu periods ilgst no 315 līdz 322 dienām. Gada vidējais nokrišņu daudzums ir no 1 664 to 1 938 mm, gaisa relatīvais mitrums – no 80 līdz 82 % un gada vidējais saules spīdēšanas ilgums ir no 1 758 līdz 1 852 stundām.

Greipfrūtu dārzi izcelsmes vietā Pinghe apgabalā Fujian provincē parasti atrodas kalnu priekškalnēs un aluviālos līdzenumos gar upju krastiem. Kalnu augšējo daļu klāj meži. Gaiss ir nepiesārņots, un vide ir ļoti laba. Greipfrūtu dārzu augsni veido sarkanzeme un rīsu augsne. Augsnes slānis ir biezs, tās pH ir > 5,0 un humusa saturs ≥ 1,5 %. Tā kā greipfrūtu dārzi gadu gadā tiek mēsloti ar kompostu, kūtsmēsliem, sēnēm un daudziem citiem organiskajiem mēslošanas līdzekļiem un, ņemot vērā dziļo uzaršanu un to, ka tiek paplašinātas stādījumu bedres un apstrādātas ar zaļmēslojumu, greipfrūtu dārzi ir kļuvuši par bioloģiskajiem augļudārziem ar auglīgu, labi aerētu un irdenu augsni, kas ļauj kokiem uzņemt mēslojumu un mitrumu. Apūdeņošanai izmanto ūdeni no nepiesārņotajiem kalnu avotiem un strautiem.

5.2. Produkta specifika:

Viens Guanxi Mi You auglis sver no 1 000 līdz 1 750 gramiem, un augļiem ir bumbierveida forma, saplacināta augšdaļa un ap smaili redzams apļveida zīmējums. Tā miza ir gluda, augļa daivas izvietotas krusteniski, tā ēdamā daļa veido vismaz 55 %. 100 ml sulas satur vismaz 8,5 g cukura un ne vairāk par 1,1 g skābes. Auglis satur vairāk nekā 10 cilvēkam vajadzīgo mikroelementu.

5.3. Saikne starp ģeogrāfisko apgabalu un produkta kvalitāti vai īpašībām vai produkta īpašo kvalitāti, reputāciju vai citām īpašībām:

Guanxi Mi You audzēšanas apgabals atrodas starp 24° 02′ un 24° 35′ ziemeļu platuma un 116° 53′ un 117° 31′ austrumu garuma. Šajā apgabalā valda Dienvidāzijas subtropiskais musonu klimats, un tas atrodas kalnu apgabalā virzienā no piekrastes uz zemes iekšieni. Pinghe apgabala augstākā kalna (Daqin kalns) virsotne atrodas 1 544,8 m virs jūras līmeņa. Ziemeļrietumos teritorija ir kalnaina un dienvidaustrumos to veido paugurains līdzenums. Dominē pakalnu sarkanzeme. Apgabalā valda unikāls klimats.

Greipfrūtu koki zied un nes augļus, ja gada vidējā temperatūra ir no 14,7 līdz 24 °C (18,5 līdz 21,3 °C Pinghe apgabalā), janvāra vidējā temperatūra ir no 3 līdz 20 °C (9,5 līdz 13,1 °C Pinghe apgabalā), gada to dienu temperatūru summa, kad vidējā temperatūra ir 10 °C vai vairāk, ir no 4 800 līdz 8 800 °C (6 740 līdz 7 488 °C Pinghe apgabalā), un absolūtais temperatūras minimums ir – 9 °C (– 2,9 °C Pinghe apgabalā). Vislabāk tie aug, ja temperatūra ir šā temperatūru diapazona vidū. Tā kā Pinghe apgabalā temperatūra atbilst labvēlīgākajam lielumam, klimata un ekoloģisko apstākļu ziņā šis apgabals greipfrūtu audzēšanai ir vispiemērotākais. Pinghe apgabala Guanxi Mi You augļiem ir neatkārtojama saldskāba garša, jo tie ilgi audzēti minētajos ekoloģiskajos apstākļos.

Gada vidējais nokrišņu daudzums Pinghe apgabalā sasniedz 1 664 līdz 1 938 mm, kas atbilst Guanxi Mi You normālas augšanas prasībām. Gadā saule spīd 1 758 līdz 1 852 stundas, no augusta līdz oktobrim gandrīz visas dienas ir saulainas, kas veicina cukura, skābju un vitamīnu uzkrāšanos. Visi šie faktori ietekmē saldskābas garšas veidošanos.

Tā kā Pinghe apgabalā nav apkārtni piesārņojošu rūpniecības uzņēmumu, gaiss tur ir tīrs un ūdens nepiesārņots, kas nodrošina produktu labo kvalitāti. Zemi raksturo biezs irdenas un auglīgas augsnes slānis. No ilgās Guanxi greipfrūtu koku stādīšanas tradīcijas izveidojušies vairāki audzēšanas paņēmieni, tostarp augsnes apstrāde un auglības uzlabošana, zaru apgriešana, vispārēja slimību un kaitēkļu profilakse un apkarošana, kā arī īstā ražas novākšanas laika izvēle, lai pilnībā varētu izpausties augļu īpašības.

Atsauce uz specifikācijas publikāciju:

— Nodrošina Lauksaimniecības un lauku attīstības ĢD (DG AGRI).

(1) OV L 93, 31.3.2006., 12. lpp.